El museu de Ceràmica de Paterna organitza un taller infantil d'arqueologia
03/11/2016

# El museu de Ceràmica de Paterna organitza un taller infantil d'arqueologia

[![Museo de cerámica de Paterna](/images/noticias/recurso/museo-ceramica.jpg)](/images/noticias/recurso/museo-ceramica.jpg)

03.11.2016

L'activitat dirigida a menors d'entre 6 i 12 anys, tindrà lloc el dissabte 12 de novembre en el Museu Municipal de Ceràmica

L’Ajuntament de Paterna, a través del Museu Municipal de Ceràmica, ha organitzat per a dissabte que ve 12 de novembre, un taller d'arqueologia dirigit a menors de entre 6 i 12 anys, on coneixeran les ferramentes i mètodes que utilitzen els arqueòlegs en el desenrotllament del seu treball.

A través de jocs didàctics, els participants s'acostaran a la ciència arqueològica i aprendran com treballen els arqueòlegs en la vida real. Per a això durant el taller, excavaren diferents peces de ceràmica que hauran de tractar i classificar en funció de les seues característiques.

Tal com ha explicat el director del Museu i arqueòleg municipal, Ernesto Manzanedo, "l’objectiu del taller és conscienciar els xiquets i xiquetes sobre el valor del llegat arqueològic, base de la nostra cultura, alhora que es fomenta la capacitat de treball tant en grup com individual".

L'activitat, que es desenrotllarà en dos torns, d'11 a 12 h i de 12 a 13.30 h, també inclourà una visita guiada pel Museu per als adults que acompanyen els menors.

Per a participar en el taller, que és gratuït, serà necessari inscriure's, per telèfon en el 96 305 30 53 i 96 137 96 57, a través del correu electrònic didacticamuseo@paterna.es o presencialment en el Museu en horari de dimarts i dijous de 10 a 13:30 h o el dissabtes de 10 a 14 i de 17 a 20 h i el diumenges de 10 a 14 h.

El taller d'arqueologia s'emmarca dins del programa d'activitats que la direcció del museu ha organitzat durant els mesos de tardor per a donar a conéixer el patrimoni històric del municipi.